Kultura Maribor

COPY OF MIRAN MIŠO HOCHSTÄTTER: POKRAJINE / LANDSCAPES
2018-09-14 19:00 - 2018-10-25 21:00 (Europe/Paris) | ART KID Kibla 14 Glavni trg Maribor, Upravna enota Maribor, 2000 Slovenia
Miran Mišo Hochstätter: POKRAJINE / LANDSCAPES
fotografije, sanje in spomini
artKIT, Glavni trg 14, Maribor
otvoritev: petek,14. september 2018, ob 19. uri
zajtrk z umetnikom: sobota, 15. september 2018, ob 10. uri
Vabimo Vas na nepozabno estetsko doživetje, ki ga lahko pričara le izkušeno fotografsko oko znamenitega mariborskega fotografa Mirana Miša Hochstätterja.
Otvoritev razstave fotografij z naslovom POKRAJINE / LANDSCAPES – fotografije, sanje in spomini bo v petek, 14. septembra, ob 19. uri v razstavišču artKIT na Glavnem trgu 14 v Mariboru.
Miran Mišo Hochstätter a.k.a Maestro se predstavlja s serijo povsem svežih digitalnih fotografij. Nastale podobe na fotografijah zaradi vpliva svetlobe in senc subtilno združujejo človeka in krajino v enovito – arkadijsko – celoto. Et in Arcadia ego, Vergilov epitaf, ki kot klasični memento mori zaznamuje Hochstätterjeve fotografije, deluje najprej kot opozorilo o minljivosti življenja, hkrati pa taisto življenje idealizira v blažen pastoralni raj in simbol popolne – dosegljive – sreče.
MIRAN MIŠO HOCHSTÄTTER: POKRAJINE / LANDSCAPES
artKIT – september 2018
Miran Mišo Hochstätter, fotografije, sanje in spomini
Maša Dvoršak, model
Janez Klenovšek, model
Marjan Laznik, post produkcija in priprava za tisk
Foto Tabor d. o. o., povečave 100 x 60 cm
Bojan Plevnik, okvirjanje
Nina Jeza, kuratorica razstave
Miran Mišo Hochstätter: POKRAJINE / LANDSCAPES – photographs, dreams and memories
artKIT, Glavni trg 14, Maribor
opens on Friday, 14. September 2018, at 7 p. m.
breakfast with the artist on Saturday, 15 September 2018,
at 10 a. m.
You are hereby kindly invited to join us for an unforgettable esthetic experience created by the well-trained eye of Maribor’s legendary photographer Miran Mišo Hochstätter.
The opening of the photographic exhibition POKRAJINE / LANDSCAPES – photographs, dreams and memories will take place on Friday, 14 September, at 7 p. m., at the artKIT exhibition space in Maribor, Glavni trg 14.
The exhibition of works by Miran Mišo Hochstätter aka Maestro features a newly created series of digital photographs. Because of the effects of light and shadows, the images created in the photographs appear as though they are subtly merging man and landscape into a unified, Arcadian whole. Et in Arcadia ego, Virgil’s epitaph marking Hochstätter’s photographs like a classic memento mori, acts first as a reminder of the transient nature of life, yet at the same time it idealizes that same kind of life into a blissful pastoral paradise, a symbol of complete and attainable happiness.
MIRAN MIŠO HOCHSTÄTTER: POKRAJINE / LANDSCAPES
artKIT
September 2018
Miran Mišo Hochstätter, photographs, dreams and memories
Maša Dvoršak, model
Janez Klenovšek, model
Marjan Laznik, post production and print layout
Foto Tabor d. o. o., enlargements 100 x 60 cm
Bojan Plevnik, photo framing
Nina Jeza, exhibition curator

MIRAN MIŠO HOCHSTÄTTER: POKRAJINE / LANDSCAPES
2018-09-14 19:00 - 2018-10-25 21:00 | ART KID Kibla 14 Glavni trg Maribor, Upravna enota Maribor, 2000 Slovenia

KDOR POJE, ZLO NE MISLI
2018-09-14 20:30 - 22:30 | SNG Maribor 27 Slovenska ulica Maribor, Upravna enota Maribor, 2000 Slovenia
https://www.sng-mb.si/program-drama-sng-mb/kdor-poje-zlo-ne-misli/
Predstava Kdor poje, zlo ne misli, navdihnjena po scenariju Kreše Golika za film Kdor poje, zlo ne misli, enem najbolj gledanih filmov u zgodovini hrvaške kinematografije, je nastala po predlogi Dnevnika malega PericeVjekoslava Majerja iz leta 1942. Rene Medvešek je režiral gledališki potpourri, ki rekonstruira izumirajoči dobri duh Zagreba in ki sledi evropski gledališki praksi, ki kultne filme obravnava kot kulturno blago, z željo, da bi navdihnili nove generacije gledalcev.
Zgodba se dogaja na Gornjem gradu med dvema svetovnima vojnama, kjer družina Šafranek živi v svojem vsakodnevnem purgerskem udobju – od izpolnjevanja častniških obveznosti, do obiskov kavarn in odhodov na izlete. Vsakodnevni ritem, ki ga redno beleži mali Perica, je zmotil prihod šarmantnega samca, gospoda Fulirja. Uslužbenec Franjo neuspešno poskuša svoji ženi dokazati, da je pametnejši in sposobnejši, kot je v resnici. Skriva, da je šleva, ki ne upa šefa zaprositi za prosto uro, obžaluje zamujeno, saj je želel postati letalec, rad pije ter se konstantno sklicuje na meščanske norme. Ana Šafranek veni v zakonu z moškim, ki niti ne opazi, kako gospod Fulir dvori njegovi ženi. Anine moralne ograde počasi popuščajo pred šepetanji gospoda Fulirja, ki bo razkrinkan in bo na koncu prisiljen poročiti klepetavo teto Mino.
Zgodbo o vsakdanu znanih in priljubljenih oseb, ki se zbirajo ob mizi kot središčni točki meščanskega življenja, v Medvešekovi scensko-glasbeni zgodbi obogati program radia, nameščenega v shrambi. Ta tehnološki čudež narave prodira skozi stene in greje ozračje zagrebških domov. Kot je zapisal prvi kronist zagrebškega radija, Rudolf Habeduš Katedralis, lahko naslutimo, kaj se je dogajalo, ko so na griški nebeški obod prodrli do tedaj povsem neznani prišleki – vsiljivci, morda celo osvajalci: radijski valovi. Ta lajna brez žice kot nevidni gost zabava, obvešča, poučuje, razgalja, umirja, tolaži ter včasih celo prevzame in straši svoje poslušalce.
Ob režiserju Reneju Medvešku, ki je priredil tekst in vanj vstavil dokumente takratnih časov, sodelujejo še dramaturginja Nina Bajsić, scenografka Tanja Lacko, kostumografka Doris Kristić, asistentka režiserja Hana Zrnčić Dim, oblikovalec svetlobe Aleksandar Čavlek, sodelavec za odrski gib Pravdan Devlahović ter glasbena sodelavca Matija Antolić in Nenad Kovačić.
Igrajo Zrinka Cvitešić (Ana Šafranek), Dušan Bućan (Franjo Šafranek), Krešimir Mikić (Gospon Fulir), Ivana Boban (Teta Mina), Ivan Colarić (Gospod Ivo), Ivan Glowatzky (Munda), Dušan Gojić (Gospod Bajs), Nikša Kušelj (Gospodn Krsto), Dora Lipovčan (Gospodična Mandl), Vanja Matujec (Gospa Božena), Iva Mihalić(Mademoiselle Branka), Vlasta Ramljak (Gospa Bajs), Barbara Vicković (Teta Marijana), Silvio Vovk (Gospod Varićak) in Mirta Zečević (Teta Beta).
Več informacij na spletni strani: https://www.hnk.hr/hr/drama/predstave/tko-pjeva-zlo-ne-misli

FESTIVAL FOTOGRAFIJE MARIBOR 2018
2018-09-15 08:00 - 2018-09-30 18:00 | Maribor Židovska ulica Maribor, Upravna enota Maribor, 2000 Slovenia
View fullsize
https://www.festivalfotografijemaribor.si/tour-dates/
Festival fotografije Maribor 2018 bo lokalnemu in mednarodnemu občinstvu predstavil domačo in tujo avtorsko fotografijo visoke kakovosti. Zajel bo vse generacije fotografov ter tako predstavil tudi kontinuiteto kakovostnega medija pri nas.
RAZSTAVE/EXHIBITIONS:
1/ Jože Suhadolnik, Peter Koštrun, Jaka Babnik
Fotogalerija Stolp, Židovska ulica 6, Maribor
Odprto od torka do peta 10.00- 14.00 in 15.00 – 18.00 in v soboro 10.00 – 13.00.
2/ Alexander M. Harley, Anglija: DEŽELA LEDU IN OGNJA/
THE LAND OF ICE AND FIRE
Galerija Media Nox, Žiudosvka ulica 11, Maribor
Odprto od torka do peta 10.00- 14.00 in 15.00 – 18.00 in v soboro 10.00 – 13.00.
3/ Rudi Uran, Zdravko Kokanović, Peter Vrednik, Branimir Ritonja, Nataša Segulin, Janez Rotman,
Galerija DLUM, Židovska ulica 10, Maribor
Odprto od torka do peta 10.00- 14.00 in 15.00 – 18.00 in v soboro 10.00 – 13.00.
4/ Anja Seničar
Ulična galerija Židovska
Produkcija/ Production: GT22
5/“Modrinjakovih100”(muzejska zbirka) + “Fotoknjiga+fotozin”(skupinska razstava)
GT22 + avlaGT22 / Glavni trg 22, Maribor
Produkcija/ Production: GT22
6/ Inge Morath, Avstrija – retrospektiva
Umetnostna galerija Maribor, Strossmayerjeva ulica 6
Odprto od torka do nedelje, 10.00 – 18.00.
Ob ponedeljkih zaprto.
http://www.ugm.si/razstave/inge-morath-retrospektiva-2893/
Produkcija/ Production: UGM
7/ Stojan Kobler: IZBOR
Univerzitetna knjižnica Maribor, Gospejna ulica 10,
Odprto: ponedeljek–petek: od 8. do 19. ure.
Sobota: od 9. do 13. ure.
7A/Gregor Radonjič: METAKRAJINE / VZPOREDNE RESNIČNOSTI
Univerzitetna knjižnica Maribor, Gospejna ulica 10,
Odprto: ponedeljek–petek: od 8. do 19. ure.
Sobota: od 9. do 13. ure.
8/ Miran Mišo Hochstätter: Pokrajine / Landscapes
ART KIT KIBLA ,Glavni trg 4,
Odprto torek–petek: 10.00–13.00 in 17.00–19.00,
sobota: 10.00–13.00
http://www.kibla.org/novice/novica/?no_cache=1&tx_ttnews%5Btt_news%5D=5407&tx_ttnews%5BbackPid%5D=1&cHash=86a8e2f4f5
Produkcija/ Production: KIBLA
9/ 9/ Arne Hodalič – MOJA INDIJA
Galerija K18 , Koroška cesta 18, Maribor
Odprto od torka do sobote, 14.00 – 18.00
10/Večerovi fotografi
Vetrinjski dvor, Vetrinjska ulica 30
11/Matej Sitar
UGM Studio, Trg Leona Štuklja 2
Od ponedeljka do petka, 11.00 – 18.00, in v soboto,
11.00 – 13.00.
http://www.ugm.si/razstave/matej-sitar-majhna-meditacija-o-casu-in-prostoru-ter-brezno-3002/
Produkcija/ Production: UGM
12/Erik Mavrič in Nina Sotelšek: “47 km slovenske obale”
Centralna Postaja – Ulična galerija
Koroška Cesta 5,
13/Zgodba o Rieški fotografiji
Fotografski muzej Maribor,Koroška cesta 19,
Odprto od torka do petka 9.00 – 17.00. Sobota 13.00 – 17.00
14/ Sregey Melnitchenko, Ukrajina: IZA ODRA/BEHIND THE SCENES
Nobuyoshi Araki, Japonska: ARAMAME
Taha Ahmad, Indija: UJET/A DISPLACED HOPE
Epeka Slovenia, Koroška cesta 6,
Odprto od torka do sobote, 14.00 – 18.00.
15/Fotoklub Maribor: Ko preteklost sreča sedanjost
Srednja gradbena šola in gimnazija Maribor, Smetanova 35,
RAZSTAVLJAJO: Aleš Žiberna, Anita Kirbiš, Bojan Šenet,
Bojan Hajdu, Branimir Ritonja, Dušan Gajšek, Gero Angleitner, Gregor Salobir, Janja Cizelj, Maja Modrinjak, Matjaž Malenšek, Matjaž Wigele, Miha Kacafura, Mihael Brunčko, Taras Poljanec, Jože Marinič, Suzana Pušauer, Zdravko Kokanović-Koki in Branko Zorović.
16/Teodor Veiniger
GALERIJA KREATIVNIH
Gosposka ulica 5, Maribor
17/Swarat Ghosh, Indija: UJET/BOXED
Goran Pavletić, Hrvaška: PRIVILEGIJ TIŠINE
Sinagoga Maribor, Židosvka ulica 6
Odprto ponedeljek – petek: 8.00 – 16.00
18/Branimir Ritonja: ARNUŠA
E2RD , Gosposka ulica 34
Ponedeljek – petek 10.00 – 19.00, sobota 10.00 – 13.00
19/Gregor Radonjič: TIŠINA/
Slovensko narodno gledališče Maribor, Slovenska ulica 27,
20/Bojan Hajdu
Dom Lizike Jančar, Titova cesta 24a
21/Matjaž Wigele: OKOLIŠKI KRAJI
Knjižnica Šentilj, Maistrova ulica 2, Šentilj v Slovenskih goricah
SPREMLJEVALNI PROGRAM:
Razgovor o vojni fotografiji.
17.9.2018 ob 18:00 uri.
Sinagoga Maribor, Židosvka ulica 6, Maribor
Gost Judah Passow (ZDA, Izrael) je večkrat nagrajeni fotograf, čigar dela pogosto objavijo vodilni ameriški in evropski časopisi in revije. Na britanskih univerzah velikokrat predava o fotonovinarstvu. Vodi Maretka Bedrač, univ. dipl. um. zg.
Razgovor ob razstavi Inge Morath v UGM
20.9.2018 ib 18.00 uri
Umetnostna galerija Maribor, Strossmayerjeva 6
O srečanju z Inge Morath bosta spregovorila Branko Lenart in Stojan Kerbler.
DELAVNICA CINOTIPIJE
22.9.2018 ob 10.00 uri.
GT22- mišnica, Glavni trg 22
Predstavitev dela v fotografski temnici
29.9.2018 ob 10.00 uri
Fotoklub Maribor, Židosvka ulica 6.
Predstavili vam bodo delo v fotografski temnici in izdelava čno belih fotografij iz fotografskea filma. Prijave na info@fotoklub-maribor.com. Prijavnina 5 EUR.
Vodstva po razstavah in delavnice na:
www.festivalfotografijemaribor.si

ČITALNICA NA DVORIŠČU: KATKA IN POLŽKA Z ZORANOM ŠTEINBAUERJEM
2018-09-15 10:00 - 13:00 | Vetrinjski dvor Vetrinjska ulica 30 Maribor, Upravna enota Maribor, 2000 Slovenia
ČITALNICA NA DVORIŠČU: KATKA IN POLŽKA Z ZORANOM ŠTEINBAUERJEM
Še zadnja Čitalnica na dvorišču v tem poznem poletju. Pridite in ostanite v cvetju!
Tokrat nam Založba Pivec v goste pripelje pisatelja Zorana Šteinbauerja, ki prihaja s knjigo Katka in polžka.
»V Sončničnem Dolu je vse nared za prekrasne in razburljive poletne igrarije. Otroci se veselijo dogodivščin. Le Katka, ki ima krajšo nogo, in Igor, ki se je poškodoval, ne moreta tekati in se igrati z drugimi. Zato poletje Katki nameni dar – moč opazovanja in sočutja. Zaradi tega zaznava stisko drugih, lepote sveta in majhna bitja narave, ki jih prehitri spregledajo.
To je pravljica o srčnosti, prijateljstvu, razumevanju, sodelovanju … in seveda o lepoti narave, ki nas obdaja in vabi v objem. Tudi s knjigo v roki in z odprtim očesom za počasne in majhne. Pravljično čarobne ilustracije Mojce Fo harmonično dopolnjujejo zgodbo ter s svojo toplino, barvami, kompozicijo in drobnimi detajli poudarjajo njeno sporočilo.«
A to še ni vse. Z Zoranom prihajata tudi Marjetka Šenekar in Irena Čuček iz lutkovne skupine OŠ Lenart, ki bosta zgodbico o Katki in polžkih uprizorili z lutkami.
V Igrarajah pa Igre vaše in naše mladosti in likovna delavnica Polžja sreča.
Igraje v sobotno dopoldne med knjigami – kaj bi sploh še raje?
10.00–13.00
BOLJE BRANJE KOT NERGANJE, branje knjig z naših polic
10.00
PREBUJANJE V ČITALNICI, druženje in razgibavanje med knjižnimi policami
11.00
SPOZNAJ AVTORJA, AVTORICO, pogovor z ustvarjalcem in lutkovna predstava:
KATKA IN POLŽKA, Zoran Šteinbauer, uprizoritev Marjetka Šenekar in Irena Čuček
11.30
IGRARAJE, poglabljanje doživetja v ustvarjalnih in raziskovalnih trenutkih z ustvarjalci:
IGRE NAŠE IN VAŠE MLADOSTI – igranje
POLŽJA SREČA – likovna delavnica
12.45
PRAVLJICE NA KONCU MAVRICE, branje pravljice
Zoran Šteinbauer je bil rojen leta 1965 v Mariboru na dan Zemlje. Otroštvo je preživel v Voličini v Slovenskih goricah. Zaradi želje po lepšem in bolj človekoljuben svetu se je vpisal na zdravstveno šolo. V prostem času rad prijateljem in sodelavcem pogleda v zenovske karte. Je pacifist in vegetarijanec. Prepričan je, da nasilje in predsodki ne morejo rešiti niti najneznatnejšega zapleta.
Literarno je začel ustvarjati relativno pozno. Svoj romaneskni prvenec Ukradeno sonce, ki govori o slepem dekletu in njenem iskanju polnočutnosti, je izdal pri 43 letih. Tkanje pisane besede je zanj čedalje zanimivejše potovanje po še neizrisanem zemljevidu duše in osvobajanje lastnega glasu. Zdi se mu, da bi kar zbolel, če ne bi dvignil notranjih občutenj, saj so zunanji dialogi preveč neosebni, odtujeni in klišejski.
Čitalnica na dvorišču je srečanje s knjigo ter z avtorji in avtoricami otroške in mladinske literature, ki jih ob sobotah, spomladi in jeseni, povabimo pod star oreh, ki živi na dvorišču Vetrinjskega dvora, da nam berejo ali pripovedujejo zgodbe in pravljice, delijo z nami dogodivščine iz svojega življenja, odškrnejo vrata v svet ustvarjanja knjig in se imajo luštno z nami.
V Igrarajah skupaj z njimi kakšno slastno in ustvarjalno strastno ušpičimo in tako srečanje zakoličimo.
Zavod MARS Maribor v sodelovanju z Založbo Pivec in Narodnim domom Maribor. Projekt delno financira Mestna občina Maribor.

ZVOČNI VRT
2018-09-15 10:00 - 2018-09-29 18:00 | Vetrinjski dvor Vetrinjska ulica 30 Maribor, Upravna enota Maribor, 2000 Slovenia
FESTIVAL MARIBOR: ZVOČNI VRT, VODENJE PO RAZSTAVI Z DELAVNICO
Vabimo vas na Interaktivno razstavo izvirnih glasbenih inštrumentov za otroke in odrasle
ZVOČNI VRT,
ki bo od sobote, 15. septembra, do sobote, 29. septembra 2018,
na ogled v mariborskem Vetrinjskem dvoru (Vetrinjska ulica 30, 2000 Maribor).
Idejna zasnova in izvirni inštrumenti: Peter Kus
Festival Maribor vsako leto pripravlja nepozabne in unikatne dogodke ter projekte za otroke, ki so dobrodošla dopolnitev rednih vzgojno-izobraževalnih programov vrtcev in šol.
Interaktivna razstava Zvočni vrt je postavljena kot botanično-zoološko-akustični vrt, v katerem so rastline in živali oblikovane kot zveneči in izvirni glasbeni inštrumenti. Tako razstavo kot inštrumente je zasnoval Peter Kus, mlade obiskovalce pa spodbujamo, da se razstavljenih zvočil dotaknejo, raziskujejo zvoke in glasbo sami ustvarjajo.
Razstava bo na ogled od 15. do 29. septembra, vsak dan (razen nedelje) med 10. in 18. uro, vstopnine ni.
STROKOVNO VODENI OGLEDI RAZSTAVE
Na razstavi pripravljamo tudi strokovno vodene oglede za otroke od 5. leta naprej, za skupine pa imamo vsak dan pripravljena dva termina – ob 9. in ob 11. uri.
V vsakem terminu sprejmemo do 50 otrok oz. dva razreda, poleg ogleda razstave pa so na voljo še ustvarjalne delavnice, na katerih bomo izdelovali izjemno zanimivo in unikatno glasbilo – žabico.
Trajanje strokovno vodenega ogleda in ustvarjalnih delavnic je 90 minut, udeležba je brezplačna, potrebna pa je predhodna najava na (0)2 229 4014 oz. pišite na elektronski naslov: tina.vihar@nd-mb.si.
Rok prijave: najkasneje do petka, 14. septembra 2018.
Več o programu Festivala Maribor http://festivalmaribor.si/program/
Festival Maribor v koprodukciji z Zavodom Federacija in s sodelovanjem Zavoda MARS Maribor
Fotografija: NatanEsku
Več o Zvočnem vrtu: https://peterkus.net/si/projects/vrt/

EN ZELO VELIK SELFI
2018-09-15 11:00 - 11:59 | Židovski trg Židovska ulica Maribor, Upravna enota Maribor, 2000 Slovenia
Na dan Festivala fotografije Maribor, bomo na Židovskem trgu posneli “En zelo velik selfi”. Vabljeni vsi, pripeljite še svoje družinske člane, povabite svoje prijatelje in kolege, naključne znance… Fotografijo skupinskega selfija boste lahko prevzeli na dan festivala v enem izmed razstavišč po mestu.
www.festivalfotografijemaribor.si

FESTIVAL MLADI MARIBOR 2018
2018-09-15 15:00 - 2018-10-21 15:00 | Mladi Maribor 16 Ob železnici Maribor, Upravna enota Maribor, 2000 Slovenia
View fullsize
Mladi Maribor je moderno mesto znotraj mesta Maribor! 🏙🏘🌞
Vodijo ga mladinske organizacije, ki za vas pripravljajo nore dogodke in skrbijo, da v Mladem Mariboru ni nikoli dolgčas! 🤗 🎶
Pobrskaj po dogodkih na spletni strani http://festival.mladimaribor.si in izberi tistega, ki te najbolj zanima ali pa obišči kar vse! ✔
❗OTVORITEV – 15. september (15.00 – 22:00) ❗
Otvoritev festivala bo 15. septembra potekala na Glavnem trgu v Mariboru, kjer se bodo s svojimi aktivnostmi predstavile mladinske organizacije in organizacije, ki izvajajo programe in projekte za mlade. Kultura🎭, šport🏀, prostovoljstvo👫👬👭, glasba🎷 in aktivno preživljanje prostega časa🤺, bodo tista področja, pod katerimi bomo družili mlade na enem najlepših mariborskih trgov. Pridi tudi ti! 🤩🏃‍♂🏃‍♀
Predstavile se bodo naslednje organizacije:
– CGU – Center grafičnih umetnosti
– DrogArt
– Fitnes Forma
– GT22
– Jezikzavolitve
– KMŠ – Klub Mariborskih Študentov
– Kreator Lab
– KUD Coda
– Kulturno društvo Center plesa
– L·S·T
– MKC Maribor
– MPM – Mladi projektni managerji
– Mladinin Oder
– Mestni Mladinski Svet Maribor
– Plesna Šola Rolly
– Popotniško združenje Slovenije
– Rajzefiber
– Slovenska filantropija
– ŠOUM
– Zavod MARS Maribor
– Zavod Pip
– Zavod Ypsilon
– Zveza Prijateljev Mladine Maribor
+ INTERAKTIVNA PUSTOLOVŠČINA / #TEGAJSE
Ves čas festivala (15. 9. – 21. 10) te vabimo, da se podaš na pustolovščino po Mladem Mariboru 🔎🗺, v posebno knjižico🗒, ki jo boš našel v vseh mladinskih organizacijah, zbiraš štampiljke in ko jih zbereš 5, v festivalski info pisarni prevzemi darilo!

BREZPLAČNI SPREHODI / FREE WALKS
2018-09-15 15:00 - 2018-11-10 20:00 | Rajzefiber 11 Gosposka ulica Maribor, Upravna enota Maribor, 2000 Slovenia
Rajzefirbci, ste pripravljeni na odkrivanje našega Maribora? Bi radi spoznali nove zgodbe, odkrivali nove kotičke in videli Maribor v povsem novi luči?
Če so vaši odgovori na naša vprašanja da, potem se nam pridružite na brezplačnih septembrskih in oktobrskih sprehodih, ki jih Rajzefiber izvaja s podporo Visit Maribor!
Vsi sprehodi so brezplačni, a je zaradi omejenega števila mest potrebna predhodna prijava (slednje zbiramo do dneva pred načrtovanim sprehodom) na mail booking@rajzefiber.si ali na telefon +386 40 395 928 (Katja)
Več o naših sprehodih: http://www.rajzefiber.si/sl
Are you ready to discover Maribor? Would you like to get to know new stories, discover new corners and see Maribor in a whole new light?
If your answers to our questions are yes, then join us on free walks in September and October.
Because of the limited number of places, registration is required. So book free walk to mail booking@rajzefiber.si or call our Katja: +386 40 395 928
PROGRAM:
▶️ SEPTEMBER◀️
⚫️ Petek, 14.9 – 17.00 – Surov beton s Simonom / Raw concrete with Simon – SLO, ANG
⚫️ Sobota, 15.9. – 11:00 – Grafiti sprehod z Igorjem / Graffiti walk with Igor – SLO, ANG
⚫️ Petek, 21.9. – 17.00 – Multičutni sprehod z Barbaro / Multi-sensual walk with Barbara – SLO, ANG
⚫️ Sobota, 22.9. – 11:00 – Po dvoriščih čez mestno obzidje z Jernejo / Through the courtyards across the city walls with Jerneja – SLO, ANG
⚫️ Petek, 28.9. – 17.00 – Odtisni Maribor z Majo / Urban printing with Maja – SLO, ANG
⚫️ Sobota, 29.9. – 11:00 – Odtisni Maribor z Majo / Urban printing with Maja – SLO, ANG
▶️ OKTOBER◀️
⚫️ Petek, 5.10. – 17:00 – Po zgodbah Maribora z Juretom / Maribor’s stories with Jure – SLO, ANG
⚫️ Sobota, 6.10. – 11:00 – Vinski sprehod z Jernejem / Wine tour with Jernej – SLO, ANG
⚫️ Petek, 12.10. – 17:00 – Iz Totih povedk z Elvisom in Vesno / SLO
⚫️ Sobota, 13.10. – 11:00 – Po rovih Cone Tezno / Through pits of Cona Tezno – SLO, ANG
⚫️ Ponedeljek, 15.10. – 17.00 – Odtisni Maribor z Majo / Urban print with Maja – SLO, ANG
⚫️ Petek, 19.10. – 17:00 – Alternativna šoping tura z Urško / Alternative shopping tour with Maja – SLO, ANG
⚫️ Sobota, 20.10. – 10:00 – Rajzefirbčna KultUra s kavo / – SLO, ANG
⚫️ Sreda, 23.10 – 16.00 – Rajzefirbčna KultUra z vinom /SLO, ANG
⚫️ Petek, 26.10 – 16:00 – Rajzefirbčna KultUra s pivom /SLO, ANG
⚫️ Sobota, 27.10 – 10.00 – Rajzefirbčna KultUra z vinom /SLO, ANG
▶️ NOVEMBER◀️
⚫️ Sobota, 10.11. – 11.00 – Odtisni Maribor z Majo, / Urban print with Maja – SLO, ANG

SEDEM KROKARJEV
2018-09-15 17:00 - 18:00 | Lutkovno gledališče Maribor 2a Vojašniški trg Maribor, Upravna enota Maribor, 2000 Slovenia
https://www.lg-mb.si/gostujoce-predstave/sedem-krokarjev/
THEATER WAIDSPEICHER, NEMČIJA / 55 MIN
Skozi različne impresivne podobe, obogatene s poetičnimi sanjami in zvočnimi slikami, se na vrtljivi okrogli mizi odvija adaptacija Grimmove zgodbe o dolgem in vznemirljivem potovanju male sestrice, ki želi svojih sedem bratov rešiti uroka. Njena pot jo pelje vse do konca sveta, kjer sreča sonce, luno in zvezde. Končno prispe do steklene gore, kjer živijo krokarji. Ji bo uspelo bratom vrniti njihovo človeško podobo?
Režiser Frank Alexander Engel
Scenografija, lutke in kostumi Kerstin Schmidt in Frank Alexander Engel
Igrajo Kathrin Blüchert, Kristine Stahl, Heinrich Bennke in Martin Vogel

STAROMODNA KOMEDIJA
2018-09-15 19:00 - 22:30 | SNG Maribor 27 Slovenska ulica Maribor, Upravna enota Maribor, 2000 Slovenia
https://www.sng-mb.si/predstave-drama/staromodna-komedija/
Staromodna komedija, ki jo je leta 1975 spisal dramatik in vodja Moskovskega dramskega studia Aleksej Nikolajevič Arbuzov (1908–1986), je očarljiva zgodba o ljubezni v zrelih letih. Odštekana in simpatično svojeglava gospa Lidija Vasiljevna je poklicana h glavnemu zdravniku sanatorija, ker kali red in mir, odkar je prišla. Njeno šestdnevno bivanje je sprožilo val pritožb in doktor Rodion Nikolajevič v vsej svoji karieri še ni imel tako “nenavadne bolnice”. Lidija namreč že pred sončnim vzhodom svoje sosede zbuja z glasnim recitiranjem in s petjem, ponoči jim ne da spati, ker skozi okno pleza na vrt, da bi se, kot sama pravi, naužila mesečine, da bi tavala do morja in bila sama z naravo. Zdravnika Rodiona Nikolajeviča “zmešano bitje” s spremenljivim značajem nervira, razburja, a hkrati se mu, na nek prismuknjen in medicinsko nepojasnjen način, zdi z vsakim novim srečanjem bolj zanimiva in privlačna. Srečanja dveh “osamelcev” vodijo skozi prisrčne nesporazume, burne prepire in soočenja z “nepremostljivimi” razlikami, a hkrati zid, s katerim sta pred svetom zavarovala svojo ranljivost, po malem popušča. V triintridesetih dneh se je poletna vročica naselila tudi pod njuno trdo kožo in napoved pravi, da se obeta zanimiva in topla jesen. “Živeti dolgo je coprnija. Živeti zanimivo – to je naloga.”
Staromodna komedija v režiji obetavne mlade režiserke Ajde Valcl in v interpretaciji dveh mariborskih igralcev zrele generacije Milade Kalezić in Bojana Maroševiča bo poslastica za vse ljubitelje romantične gledališke komedije.
Režija: Ajda Valcl
Lidija Vasiljevna – Milada Kalezić
Rodion Nikolajevič – Bojan Maroševič
Prevajalec Borut Kraševec, dramaturg Vili Ravnjak, scenografka Jasna Vastl, kostumografka Belinda Radulović, lektor Simon Šerbinek, skladateljica Polona Janežič, oblikovalec svetlobe Igor Remeta

NOCOJ PA, OH, NOCOJ - RECITAL SAMOSPEVOV
2018-09-15 19:30 - 21:00 | SNG Maribor 27 Slovenska ulica Maribor, Upravna enota Maribor, 2000 Slovenia
Nocoj pa, oh nocoj – recital samospevov
Barbara Jernejčič Fürst – mezzosopran
Nejc Lavrenčič – klavir
R. Hahn, J. Sibelius, A. von Webern, M. Lipovšek in J. Jež

1. KONCERT CIKLA GLAS IZ DAVNINE
2018-09-15 19:30 - 21:30 | SNG Maribor 27 Slovenska ulica Maribor, Upravna enota Maribor, 2000 Slovenia
Barbara Jernejčič – Fürst, mezzosopran
Nejc Lavrenčič, klavir
G. Mahler, A. Schönberg, P. Šivic

PIHALNI ORKESTER PODLEHNIK
2018-09-16 11:00 - 12:30 | Paviljon v mestnem parku Mestni park Maribor, Upravna enota Maribor, 2000 Slovenia
PIHALNI ORKESTER PODLEHNIK
Dirigent: Milan Feguš
Tradicionalni koncerti v Mestnem parku
Vsako leto meseca maja naznanijo tradicionalni koncerti v Mestnem parku, da se je pričela pomlad.
Že desetletja se odvijajo vse do sredine septembra ob sončnih nedeljah v paviljonu mestnega parka in so del kulturne ter tudi turistične ponudbe mesta Maribor. Koncerte izvajajo lokalna in okoliška kulturna društva, ki popestrijo mariborski Mestni park, ga napolnijo z glasbo ter polepšajo obisk domačim in tujim obiskovalcem. V paviljonu bodo znova nastopile različne godbe na pihala, komorne zasedbe, ljudski pevci in godci, folklorne skupine ter mnogi drugi.
V letu 2018 načrtujemo izvedbo 17 koncertov in ti bodo poleg obogatitve poletne mestne kulture pomenili tudi podporo pestri ljubiteljski dejavnosti kulturnih društev in amaterskih kulturnih skupin.
Vljudno vas vabimo, da se nam pridružite!
Koncerte v parku je podprla Mestna občina Maribor.
Ob slabem vremenu prireditev odpade.
Vstopnine ni!

ŠIVALNICA POPRAVLJALNICA: TEČAJ OSNOV ŠIVANJA S ŠIVALNIM STROJEM
2018-09-17 17:30 - 2018-09-24 21:00 | Vetrinjski dvor Vetrinjska ulica 30 Maribor, Upravna enota Maribor, 2000 Slovenia
ŠIVALNICA POPRAVLJALNICA: TEČAJ OSNOV ŠIVANJA S ŠIVALNIM STROJEM
V Marsovo izbo vabimo vse, ki bi se želeli naučiti osnov šivanja s šivalnim strojem pod izkušeno roko Nine Logar, tekstilne inženirke in oblikovalke svoje lastne znamke oblačil, modnih dodatkov in uporabnih predmetov iz tekstila, Ninarozina.
Nina nas bo vodila med sestavnimi deli stroja, vpeljala v napeljevanje niti, naučila pravilne izbire igel, botrovala prvemu šivu, in nas spremljala pri vseh naslednjih, vse do spretnosti šivanja s strojem.
Zaželeno je, da na tečaju rokujemo s svojim, ker ima kot vsak drug tudi šivalni stroj svoje značilnosti in posebnosti. Za tiste, ki te možnosti nimate, pa imamo na Marsu tudi kakega na zalogi.
Raven šiv, zarobljene hlače, nova preobleka za vzglavnik so prvi izzivi, ki jim z veliko potrpežljivosti in vaje lahko sledi menjava zadrge ali pa preprosto oblačilo.
Ker je pristop k poučevanju individualen, tečaj poteka v manjših skupinah, do 5 udeležencev, udeleženk. Po zaključenem enomesečnem tečaju se lahko prijavimo na novega, kjer bomo svoje znanje nadgrajevali, nadgrajevale.
Tečaj poteka ob PONEDELJKIH, OD 17.30 DO 21.00, vsak mesec.
Kaj dobimo?
– teorijo o šivalnem stroju
– teorijo o tekstilijah in osnovnih lastnostih
– znanje o negi stroja
– vajenice (praktični primeri)
– uporabo šivalnega stroja, če svojega nimaš
– ves šiviljski material in blago
– enostaven izdelek
Kaj prinesemo sami?
– šivalni stroj, če ga imamo
– blago po lastni želji
– lastna oblačila za predelavo in popravilo
OBVEZNE PRIJAVE in več informacij na telefonski številki 041 875 759 (Nina).
CENA je 80 €/mesec, ki vključuje vse materiale in orodja ter znanja in vedenja, ki jih Nina deli z nami.
Zavod MARS Maribor

PROJEKCIJA DOKUMENTARNEGA FILMA: ALEJANDRA
2018-09-18 18:00 - 19:30 | Dvorana Rotovž 2 Rotovški trg Maribor, Upravna enota Maribor, 2000 Slovenia
Jeseni 2015 smo ob podpori Javne agencije za knjigo v Mariboru gostili argentinsko pisateljico Alejandro Laurencich, ki je prišla v Slovenijo na literarno turnejo. Takrat je začel nastajati dokumentarni portret, ki je protagonistki sledil v rodni Buenos Aires in v daljno Patagonijo.
Gre za zgodbo uspešne in ugledne pisateljice, ki je z lastno ustvarjalnostjo vlila novo življenje svojim slovenskim koreninam, s tem pa uspela zaceliti s trpljenjem in odrekanjem zaznamovan emigrantski družinski spomin. Vendar je to le ena od plasti njene osebnosti in identitete. Projekciji bo prisostvovala tudi protagonistka filma.
Režija in scenarij Vid Hajnšek in Klemen Brvar, montaža Matic Drakulić.
Več o filmu: http://www.alejandra-film.com/
Film je nastal v produkciji Združenja Reaktor s soproducenti Društvom LOSI, Staragaro in RTVSLO ter s podporo Mestne občine Maribor.

MARIBERE BERE MICHELA HOUELLEBECQA
2018-09-18 18:00 - 20:00 | Vetrinjski dvor 30 Vetrinjska ulica Maribor, Upravna enota Maribor, 2000 Slovenia
Osnovni delci
Maribere bere Michela Houellebecqa
Michel Houellebecq je francoski avtor brez dlake na jeziku, ki se z veseljem loteva aktualnih problematik, ne glede na kontroverznost. V svoji prvi izdani knjigi Osnovni delci se sprašuje, ali obstaja sreča brez ljubezni.
Knjiga opisuje dva odrasla moška, polbrata, kako sta raziskovala in še raziskujeta ljubezen. Oba sta odraščala brez mame, ki ji je bilo pomembnejše zasledovanje trenutkov sreče in ljubezni, kot pa družinsko življenje.
Bruno je svoje življenje posvetil iskanju ženske, s katero bi skupaj živela, a pri tem ni in ni imel sreče do svojega štiridesetega leta, ko je v Mestu sprememb spoznal Christiane. In nikakor mu ne moremo očitati, da za katerim vogalom ni preveril.
Michelu ljubezen do ljudi ni bila toliko pomembna in se je raje posvetil znanosti. Kljub vsemu za nobenega ne moremo reči, da je srečo zares našel. Ali pač?
O tem kaj sploh je sreča in kje jo lahko najdemo in o mnogo drugih tematikah bomo govorili na naslednjem srečanju Maribere. Vabljeni!

COPY OF ŠOLA ANIMIRANEGA FILMA/ENIMATION SCHOOL 2018/19 ZA ODRASLE
2018-09-18 18:30 - 2019-04-23 20:00 | Vetrinjski dvor Vetrinjska ulica 30 Maribor, Upravna enota Maribor, 2000 Slovenia
Šola animiranega filma/ENIMATION school poteka 1 x tedensko v Mariboru, v Vetrinjskem dvoru, pod okriljem Društva za razvoj filmske kulture, v sodelovanju z Zavodom MARS Maribor. Namenjena je vsem, ki si želite ustvarjati animirane filme v klasičnih tehnikah risanja, slikanja, animiranja lutk ali kolaža …
Termin ob torkih od 16.30 do 18.00 je namenjen otrokom in začetnikom, od 18.30 do 21.00 pa odraslim.
Šola animiranega filma je sofinancirana s strani Mestne občine Maribor, zato je v letu 2018 cena udeležbe 30€/mesec.
Redna cena šole animiranega filma je 55€/mesec.
Vabljeni na informativno srečanje, ki bo 11. 9. 2018 ob 16.30 in 18.00, v Vetrinjskem dvoru (Vetrinjska ulica 30), Maribor.
DRFK in Zavod MARS Maribor

ŠOLA ANIMIRANEGA FILMA/ENIMATION SCHOOL 2018/19 ZA ODRASLE
2018-09-18 18:30 - 2018-11-23 20:00 | Vetrinjski dvor Vetrinjska ulica 30 Maribor, Upravna enota Maribor, 2000 Slovenia

STOJAN KERBLER IN BRANKO LENART
2018-09-20 18:00 - 20:00 | UGM Strossmayerjeva ulica 6 Maribor, Upravna enota Maribor, 2000 Slovenia
Stojan Kerbler in Branko Lenart / pogovor s fotografoma
UGM, Strossmayerjeva 6
četrtek, 20. september 2018, 18.00
vodi: Dejan Sluga, direktor in programski vodja Galerije Photon
V spremljevalnem programu k retrospektivni razstavi Inge Morath najavljamo pogovor z dvema mojstroma fotografije, ki sta zaznamovala ne samo rodni Ptuj, temveč tudi širšo fotografsko krajino. Stojan Kerbler in Branko Lenart spadata med najbolj prepoznavni imeni slovenske fotografije zadnjih desetletij. V svojih obširnih opusih sta veliko pozornost namenjala tudi ljudem in krajem ob meji, tako na slovenski kot avstrijski strani. Zato ni naključje, da sta na prelomu tisočletja oba sodelovala v zadnjem projektu Magnumove fotografinje Inge Morath, ki se je na koncu izjemne kariere vrnila domov na Štajersko in posnela svojo zadnjo serijo ”Obmejni prostori” ravno ob pomoči omenjenih avtorjev.
O njunem sodelovanju z Morathovo, o podobnostih in razlikah v njihovih pogledih na fotografijo ter o bodočih načrtih se bo z avtorjema pogovarjal Dejan Sluga, programski vodja Galerije Photon.
Stojan Kerbler (r. 1938, Ptujska Gora) je bil od leta 1965, ko je diplomiral na fakulteti za elektrotehniko v Ljubljani, do leta 2000, ko se je upokojil, zaposlen kot energetik v Tovarni aluminija v Kidričevem. S fotografijo se je začel ukvarjati leta 1953 v Foto klubu Ptuj. V času študija v Ljubljani je s prijatelji ustanovil študentsko Fotogrupo ŠOLT. Po končanem študiju se je včlanil v mariborski Fotoklub, ki je bil v tistem času ena vodilnih jugoslovanskih fotografskih organizacij. Nekaj ustvarjalno izstopajočih članov mariborskega kluba, med njimi tudi Kerbler, je leta 1971 z inovativnim pristopom povzročilo pravi preobrat v takratni jugoslovanski in slovenski fotografiji. Kerbler je izstopal prav s svojo drugačnostjo. Leta 1969 je bil prvič proglašen za najboljšega razstavljalca v Sloveniji in 1970 v Jugoslaviji, nakar je ta prestižni naslov uspel obdržati kar ducat let. Je velik poznavalec starejše slovenske fotografije, še posebej zaslužen za raziskave opusa Frana Krašovca. Danes živi in dela na Ptuju in na Ptujski Gori.
Branko Lenart (r. 1948, Ptuj) je mednarodno priznani umetnik in fotograf, ki je s šestimi leti skupaj s starši emigriral v bližnjo Avstrijo. Leta 1968 je postal član graškega umetniškega društva Forum Stadtpark, med leti 1972 in 1978 je opravljal študij pedagogike v Gradcu. Branko Lenart je soustanovitelj in nekdanji predsednik (1994 – 2007) Kulturnega društva Člen 7 / Pavlove hiše. Do leta 2007 je bil dejaven kot predavatelj za fotografijo na Višji državni šoli za umetnost in oblikovanje v Gradcu (1979 – 2007) in na Visoki strokovni šoli Joanneum v Gradcu (1996 – 2003). Od leta 1968 kontinuirano prireja samostojne in skupne razstave v Avstriji, Sloveniji in mednarodnem prostoru. Sodeloval je na številnih umetniških rezidencah, kot so: Apeiron Workshops v Millertonu, New York, in študijskih bivanjih v La Rochellu, Arlesu, Oxfordu, Rimu, Parizu in Londonu ter izdal mnoge monografije in publikacije, njegova dela pa se nahajajo v številnih domačih in mednarodnih zbirkah Danes živi in ustvarja v Gradcu in Piranu.
VABLJENI!
📷 Branko Lenart, Zadnje potovanje Inge Morath, 2001

UGLASBLJENA STRAST
2018-09-20 19:30 - 21:30 | Dvorana Union 3 Prešernova ulica Maribor, Upravna enota Maribor, 2000 Slovenia
UGLASBLJENA STRAST
Festival Maribor 2018
Haydnova filharmonija
Nicolas Altstaedt, dirigent in violončelist
Cena vstopnice: 12,50 – 25,00 EUR
Otvoritveni koncert
Spored:
Edward Elgar: Koncert za violončelo in orkester v e-molu, op. 85
***
Joseph Haydn: Simfonija št. 100 v G-duru, Hob. I:100, »Vojaška«
Joseph Haydn: Simfonija št. 92 v G-duru, Hob. I:92, »Oxford«
Otvoritveni koncert Festivala Maribor bo izvedel letošnji rezidenčni orkester Festivala Maribor, člani mednarodne Haydnove filharmonije s sedežem v Eisenstadtu, okrepljeni z izjemnimi slovenskimi glasbeniki. Vodil jih bo umetniški vodja in osrednja osebnost Festivala Maribor 2018, violončelist in dirigent Nicolas Altstaedt.
Vsi, ki smo bili priče otvoritvenemu koncertu lanskega festivala, dobro vemo, zakaj nastop Haydnove filharmonije pod vodstvom njenega karizmatičnega vodje uteleša strast do glasbe in zakaj se letos pri Festivalu Maribor predajamo prav strasti in srčnosti, ki ležita v srčiki muziciranja naših festivalskih glasbenikov.
Glede na glasbo, ki bo ob tej priložnosti na sporedu – dela angleškega velikana Edwarda Elgarja ter v Londonu nastale simfonije Josepha Haydna, bi koncert zlahka podnaslovili »Angleški«, vendar bi s tem gotovo izzvali skeptično vprašanje: Kaj le skupnega ima prislovična angleška zadržanost s strastjo?
In ravno tukaj bodo naši glasbeniki razgrnili pravo, resnično globoko strast. Iskati jo je namreč treba v rcih glasbenikov in ne v površnih kulturnih klišejih. Kar se angleške zadržanosti tiče, odgrnimo z nje tančico manir in ji dovolimo pokazati, da brez notranje nuje in brez strasti ta glasba niti nastala ne bi. Edgar je ta krvotok svojega naroda poznavalsko kanaliziral v skladbe. Za vsako elegantno popisano stranjo, prikupnimi melodijami in navidezno lahkotnostjo brbota življenjska sla, ki je kot tekoča lava pod zaspano zeleno angleško pokrajino.
In ko smo že pri strasti, niti pri »papa« Haydnu (»očetovski« sloves si je skladatelj prislužil šele v starosti) ne bomo pozabili njegovih živahnejših mlajših let, ko ga je zaznamovala radoživost in nebrzdano zanimanje za vse, kar je svetovnega (in nenazadnje tudi neomejeno uživanje v ženski družbi, kljub baje srečnemu zakonu). Ta radoživost Haydna nikoli ni zapustila in z natančnim poslušanjem jo bomo lahko prepoznali v slehernem njegovem delu.
Pustite torej svoje predsodke in zadržanost doma in se nam pridružite na še eni bleščeči otvoritvi Festivala Maribor!
Vstopnice: 25 € / predprodaja 20 € / upokojenci 20 € / študenti, invalidi 12,50 €
Vstopnice s popustom je možno kupiti le v Informacijski pisarni Narodnega doma Maribor in največ uro pred koncertom na prizorišču koncerta.

FESTIVAL MARIBOR 2018
2018-09-20 19:30 - 2018-09-28 22:30 | Narodni dom 9 Ulica kneza Koclja Maribor, Upravna enota Maribor, 2000 Slovenia
STRAST. DO GLASBE. DO ŽIVLJENJA!
»V svetu niso dosegli ničesar velikega brez strasti,« ugotavlja filozof G- W. F. Hegl. In pri Festivalu Maribor se popolnoma strinjamo!
Strast je pogonska sila nebrzdane ustvarjalnosti, ki je postala prepoznavni znak našega festivala. Je tista brbotajoča, goreča, eksplozivna energija, ki žene naše glasbenike v nedoumljive višave. Je nevidna sila, ki kot magnet privlači nas, poslušalce. Je neustavljiva moč, ki veže ene in druge v celoto, ko se združeni v mogočnem izbruhu emocij zlijemo v eno.
Zato smo strast postavili v središče letošnjih festivalskih programov. Od Haydnove strasti do lepote do Beethovnove strasti do svobode, od Mozartove strasti do življenja do otroške strasti do odkrivanja in spoznavanja novega. S karizmatičnim (in strastnim!) Nicolasom Altstaedtom na čelu izbranega seznama uveljavljenih glasbenikov, med katerimi omenimo Alexandra Lonquicha, Komorni godalni orkester Slovenske filharmonije, Simfonični orkester SNG Maribor, Gergelyja Dubóczkyja, Mahirja Kalmika, Dávida Kutasa, Lászla Seemana, Boštjana Lipovška in seveda orkester Haydnove filharmonije, ki skupaj z izbranimi slovenskimi in tujimi glasbeniki tvori rezidenčni orkester festivala, je gotovo: čaka nas nekaj velikega!
Pridružite se nam med 20. in 28. septembrom, da skupaj izživimo strast do (odlične) glasbe.
In življenja!
⚡ PROGRAM FESTIVALA MARIBOR 2018
http://festivalmaribor.si/program/
⚡ IZVAJALCI FESTIVALA MARIBOR 2018
http://festivalmaribor.si/izvajalci/
⚡ PREDPRODAJA
20% popust do 7. septembra
http://festivalmaribor.si/vstopnice/
⚡ INTERAKTIVNA RAZSTAVA
http://festivalmaribor.si/program/zvocni-vrt-15-29-september/
⚡ VEČ
http://festivalmaribor.si/
PASSION. FOR MUSIC. FOR LIFE!
“Nothing great in the world has ever been accomplished without passion!” philosopher G. W. F. Hegl said, and we at the Festival Maribor couldn’t agree more.
Passion is the force behind the unbridled creativity, which became the trade mark of our festival. It is the bursting, burning, explosive energy, which drives our musicians into the unimagined heights. It is the invisible force, which draws our audiences like a magnet. It si the unstoppable power, which fuses both of them together until they became one, joined in a powerful eruption of emotions.
This is why we put passion into the centre of our 2018 programmes: from Haydn’s passion for beauty to Beethoven’s passion for freedom, from Mozart’s passion for life to children’s passion for learning. With the charismatic (and passionate) Nicolas Altstaedt leading the pack, and with Alexander Lonquich, Haydn Philharmonie, Slovenian Philharmonic Chamber String Orchestra, Gergely Dubóczky, Mahir Kalmik, Kutas Dávid, Laszlo Seeman, Bostjan Lipovsek and SNG Maribor Symphony orchestra following in his step, there is no doubt great things await us!
So join us from September 20th to September 28th and unleash your passion for (great) music. And life!
⚡ FESTIVAL MARIBOR 2018 PROGRAMME
http://festivalmaribor.si/en/programme/
⚡ FESTIVAL MARIBOR 2018 PERFORMERS
http://festivalmaribor.si/en/performers/
⚡ PRESALE
20% discount until September 7th
http://festivalmaribor.si/en/tickets/
⚡ INTERACTIVE EXHIBITION
http://festivalmaribor.si/en/program/the-garden-of-sounds-15-29-september/
⚡ MORE
http://festivalmaribor.si/en/

MESTO KOLES - TRG SVOBODE MARIBOR
2018-09-21 17:00 - 18:00 | Trg svobode Trg svobode Maribor, Upravna enota Maribor, 2000 Slovenia
Prijatelji kolesarjenja se bomo srečali in odpeljali manjši krog s kolesi po ulicah Maribora.
Sledi druženje ob glasbi, hrani in pijači…
Dogodek poteka v sklopu Evropskega tedna mobilnosti

KAKO ZORIJO JEŽEVCI
2018-09-21 18:00 - 19:00 | Lutkovno gledališče Maribor 2a Vojašniški trg Maribor, Upravna enota Maribor, 2000 Slovenia
https://www.lg-mb.si/predstave/kako-zorijo-jezevci/
PETER SVETINA
Ježevca Helge in Nikozija si zastavljata veliko nenavadnih vprašanj. V svetu, kjer sobivata z lenivcema Henrikom in Emilom ter goriležem, mravljincem, golobom pismonošo in mnogimi drugimi … je povsem običajen takle dvogovor:
Svit: “A se spomladi večkrat zgodi, da ježevci odpadete z dreves?”
Helge: “Niti ne bi vedel. Pravzaprav ne vem, kdaj ježevec dozori.”
Za delo Kako zorijo ježevci je Peter Svetina leta 2016 prejel nagrado večernica.
Režiser Bojan Labovič
Avotr likovne podobe Damjan Stepančič
Avtor glasbe Vasko Atanasovski

SATIRIKONIJADA
2018-09-21 20:00 - 22:30 | GT22 Glavni trg 22 Maribor, Upravna enota Maribor, 2000 Slovenia
Satirikonijada je uprizoritev, ki jemlje motive iz Petronijevega Satirikona, nekakšnega praromana iz antike, v katerem mladi protagonist išče svoje mesto v burkaški resničnosti neronovskega Rima. Uprizoritev je koncipirana kot dogodek, neke vrste iniciacijski karneval, ter razpira temi strahu pred svobodo in pripadanja: Kako daleč smo pripravljeni iti, da bi nekam spadali? Kako daleč smo pripravljeni iti, da bi zbežali pred sabo? Več o predstavi: www.moment.si/satirikonijada
Satirikonijada je režiserkina magistrska uprizoritev v okviru drugostopenjskega magistrskega programa Gledališka in radijska režija na Akademiji za gledališče, radio, film in televizijo.
Režija: Tjaša Črnigoj
Priredba besedila *: Tjaša Črnigoj, Tjaša Mislej
Uprizoritveno besedilo: ustvarjalci predstave
Dramaturgija: Tjaša Mislej
Kostumografija: Tina Bonča
Oblikovanje in izbor glasbe: August Adrian Braatz
Scenografija: Tjaša Črnigoj, Anja Pirnat
Lektura: Klasja Kovačič
Tehnična podpora: Andrej Firm
Producentki: Nika Bezeljak, Anja pirnat
Foto: Andrej Firm
Igrajo: Andraž Jug, Rok Kravanja, Vid Klemenc
Mentorja (AGRFT, gledališka režija):
red. prof. mag. Tomislav Janežič
doc. Janez Janša
*V priredbi je uporabljenih nekaj odlomkov iz besedila Nebojše Pop-Tasića: Petronijev Satyrikon
Vstopnina: 6 € / 4 € za dijake, študente in upokojence / 0 € za brezposelne
Število mest je omejeno. Rezervirane karte je potrebno dvigniti najkasneje 15 minut pred predstavo. Rezervacije sprejemamo na: rezervacije@moment.si
Produkcija: Moment, AGRFT
Projekt sta finančno podprla Ministrstvo za kulturo RS in Mestna občina Maribor

HUSHHUSH W/ MARKO NASTIĆ
2018-09-21 22:00 - 2018-09-22 06:00 | Udarnik 1 Grajski trg Maribor, Upravna enota Maribor, 2000 Slovenia
HushHush
‘Hush se je ustvaril z idejo, da se v Mariboru ponudi nekaj novega, svežega, alternativnega. Cilj je že od vsega začetka enak: združiti ljudi s podobnimi interesi in podobnim okusom za glasbo.
Line Up:
Marko Nastić
AFEKT aka Dj Splif
Malek Ales
‘Hush se je sprva skrival, menjaval lokacije in bil ovit v tančico skrivnosti. Sedaj se je razkril, a v njegovih sencah še vedno ostajamo svobodni. Že nekaj časa ‘Hush deluje v središču mesta, kjer se lahko vsak zabava brez očitkov in ostrih pogledov.
Tako se letos jeseni ponovno združimo v Udarniku, ki je ‘Hushu ponudil prostor, da se razvije in ljudem ponudi še boljši, kvalitetnejši dogodek, ki ga v Mariboru še ni bilo. In tako, se je ‘Hush ponovno izkazal in v svoje sence svobode povabil enega vodilnejših DJ-jev v jugovzhodni Evropi – Marka Nastića!
Se vidimo!
In the shadows we are free!
Preprodaja: 8 eur (Eventim)
Na dan dogodka: 10 eur
18+

O DEČKU IN PINGVINU
2018-09-22 10:00 - 11:00 | Lutkovno gledališče Maribor 2a Vojašniški trg Maribor, Upravna enota Maribor, 2000 Slovenia
https://www.lg-mb.si/predstave/o-decku-in-pingvinu/
PO MOTIVIH SLIKANICE OLIVERJA JEFFERSA IZGUBLJEN IN NAJDEN / KOPRODUKCIJA Z MINI TEATROM IN MOMENTOM / 45 MIN
Likovno in tehnološko odlična lutkovna predstava gledalce vljudno povabi v svoje središče in se odvija vse naokoli. Prikazuje nenavadno prijateljstvo, ki potrebuje nekaj skupnega doživljanja, dela, branja, potovanja, iskanja in razmišljanja, da se utrdi v spoznanje svoje trdnosti. Deček najprej misli, da se je nadležni pingvin izgubil, zato ga skuša na vsak način spraviti domov na južni pól. Pingvin pa mu tesno sledi – v urad za najdene predmete, v park, v knjižnico, v pristanišče, v delavnico … Deček po uspešno opravljeni nalogi spozna, da se je od vsega začetka motil – pingvin se ni izgubil, izbral ga je.
SODELUJOČI
Režiser Zoran Petrovič
Igralec Miha Bezeljak
Avtor likovne podobe Primož Mihevc
Dramaturg Marek Turošík
Avtorica glasbe Lea Čehovin
Lektor Simon Šerbinek
Oblikovalec svetlobe Miljenko Knezoci
Oblikovalec zvoka Matej Sajko Modrinjak
Izvedba opreme predstave Mojca Bernjak, Branko Caserman, Darka Erdelji, Lucijan Jošt, Primož Mihevc
Za podporo pri izvedbi predstave se zahvaljujemo Konservatoriju za glasbo in balet Maribor ter ravnateljici Heleni Meško.
Premiera — 22. avgust 2015

GLASBENA TRŽNICA: GLASBA PRIPOVEDUJE ZGODBE
2018-09-22 10:00 - 12:00 | Pokrajinski muzej Maribor Grajski trg 1 Maribor, Upravna enota Maribor, 2000 Slovenia
GLASBENA TRŽNICA: GLASBA PRIPOVEDUJE ZGODBE
Festival Maribor 2018 za otroke
Adriana Magdovski, klavir
Koncert s klavirjem za družine z majhnimi otroki.
Glasbenica nam bo razgrnila zgodbe, ki nam jih pripoveduje glasba od starih časov do današnjih dni. Med drugim bomo slišali dela C. W. Glucka, S. Rahmaninova, G. Gershwina in A. Piazzolle.
Glasbena tržnica je celodnevni program, ki bo potekal v soboto, 22. septembra 2018, v Vetrinjskem dvoru in Viteški dvorani Pokrajinskega muzeja Maribor, kjer se bodo zvrstili naslednji dogodki:
10.00-18.00: Zvočni vrt, interaktivna razstava izvirnih glasbenih inštrumentov za otroke in odrasle,
10.00: Ali bi Mozart in Bach danes bila prijatelja?, koncert za otroke in odrasle,
11.00: V lov!, koncertna matineja za družine z otroki,
16.00: Glasba pripoveduje zgodbe, koncertna matineja za družine z majhnimi otroki,
17.00: Zvočna kuhna, predstava in delavnica za otroke in odrasle.
Vstopnine ni.

GLASBENA TRŽNICA
2018-09-22 10:00 - 18:00 | Vetrinjski dvor Vetrinjska ulica 30 Maribor, Upravna enota Maribor, 2000 Slovenia
FESTIVAL MARIBOR: ZVOČNI VRT, VODENJE PO RAZSTAVI Z DELAVNICO
Glasbena tržnica ponuja interaktivno razstavo, tri koncerte in celo – kuhinjo! Ja, prav ste prebrali. Tudi kuhali bomo. A ne jedi…
Tudi letos Festival Maribor ni pozabil na najmlajše poslušalce. Nasprotno! Odlični odzivi prejšnjih let so nas spodbudili, da svojim najbolj iskreno navdušenim poslušalcem pripravimo še pestrejši in še bogatejši program. Festival Maribor tako postaja eden najbolj razigranih festivalov resne glasbe pri nas, zagotovo pa je edini, ki se lahko pohvali s poslušalci v – pleničkah.
Glasbena tržnica, celodnevni program za majhne in velike otroke ter starše bo potekal v soboto, 22. septembra:
– 10.00-18.00: Zvočni vrt
– 10.00: IMA ZAČETEK, KONCA NE
– 11.00: V LOV!
– 16.00: GLASBA PRIPOVEDUJE ZGODBE
– 17.00: ZVOČNA KUHNA
👦👧
10.00-18.00 / Vetrinjski dvor
ZVOČNI VRT
ZAKAJ BI GLASBO LE POSLUŠALI? USTVARJAJTE JO!
Interaktivna razstava izvirnih glasbenih inštrumentov za otroke in odrasle, nastala po idejni zasnovi Petra Kusa, je umeščena v namišljeni »botanično-zoološko-akustični« vrt, v katerem so rastline in živali oblikovane v zveneče objekte in izvirne glasbene instrumente. Obiskovalce spodbuja, da se dotaknejo razstavljenih zvočil in tudi sami raziskujejo ter ustvarjajo glasbo, namesto da bi jo le pasivno poslušali.
Otvoritev bo v soboto, 15. septembra, ob 15. uri.
👦👧
10.00 / Vetrinjski dvor
IMA ZAČETEK, KONCA NE
Glasbeno-plesna predstava in delavnica
Učenci in mentorji Konservatorija za glasbo in balet Maribor nas bodo skozi glasbo in ples popeljali po skrivnih poteh glasbene in plesne umetnosti. Popotovanje se bo zaključilo z večglasnim petjem ob spremljavi inštrumentov, ustvarjenih na delavnici. Predstava je namenjena osnovnošolskim otrokom, seveda pa ste dobrodošli tudi mame in očetje, babice in dedki, tete in strici.
👦👧
11.00 / Vetrinjski dvor
V LOV!
Z ROGOVI LOVIMO LJUBEZEN DO GLASBE
Na koncertni matineji za družine z otroki bodo najmlajši obiskovalci zagotovo osupnili ob bleščeči zmešnjavi cevi in ventilov, ki ji pravimo rog, nato pa jih bodo hornisti Borut Pahič, Marko Arh, Blaž Ogrič in Boštjan Lipovšek navdušili še z njegovim mogočnim zvokom. No, to navdušenje boste z njimi delili tudi starši. Obljubimo!
👦👧
16.00 / Viteška dvorana Pokrajinskega muzeja Maribor
GLASBA PRIPOVEDUJE ZGODBE
NIHČE NI PREMAJHEN ZA ZGODBE. IN GLASBO.
Na Festivalu Maribor svoj koncert vselej dobijo tudi najmlajši poslušalci, tisti, ki jih na koncert pripeljejo v otroškem vozičku ali v maminem (atijevem, babičinem…) naročju. Tudi letos jim bodo zgodbe pripovedovali zvoki črno belih tipk, po katerih bodo plesali prsti Adriane Magdovski.
👦👧
17.00 / Vetrinjski dvor
ZVOČNA KUHNA
ODLIČEN RECEPT: KUHAMO ZVOKE!
Zvočna kuhna je interaktivni zvočni performans za otroke, starejše od 5 let, in odrasle. Zasnovana je kot mešanica gledališko-lutkovne predstave in delavnice izdelovanja inštrumentov. Obiskovalci so povabljeni v kuhinjo, katere kuharski mojster je izgubil okus. Le kako naj potem pripravlja jedi? Morda pa si lahko občutek okušanja nadomesti z ustvarjanjem in okušanjem zvokov? Kot kuharji preizkušajo najrazličnejše kombinacije okusov in sestavin, naš glasbeni kuhar uživa v mešanju najrazličnejših zvokov, pri čemer nastajajo vselej nove kombinacije, ki so prav tako slastne kot čokoladna torta! Zvočno kuhalnico pa v roke seveda dobijo tudi obiskovalci. Že veste, kakšno specialiteto boste skuhali?
⚡ VEČ O DOGODKIH
http://festivalmaribor.si/program/zvocni-vrt-15-29-september/
http://festivalmaribor.si/program/glasbena-trznica-ima-zacetek-konca-ne/
http://festivalmaribor.si/program/glasbena-trznica-v-lov/
http://festivalmaribor.si/program/glasbena-trznica-glasba-pripoveduje-zgodbe/
http://festivalmaribor.si/program/glasbena-trznica-zvocna-kuhna/
⚡ VSTOPNICE
Vstopnine ni!
⚡ PROGRAM FESTIVALA
http://festivalmaribor.si/program/

GLASBENA TRŽNICA: V LOV!
2018-09-22 11:00 - 12:00 | Vetrinjski dvor Vetrinjska ulica 30 Maribor, Upravna enota Maribor, 2000 Slovenia
GLASBENA TRŽNICA: ALI BI MOZART IN BACH DANES BILA PRIJATELJA?
Festival Maribor 2018 za otroke
Borut Pahič, rog
Marko Arh, rog
Blaž Ogrič, rog
Boštjan Lipovšek, rog
Koncertna matineja za družine z otroki.
Primerno za osnovnošolske otroke.
Glasbena tržnica je celodnevni program, ki bo potekal v soboto, 22. septembra 2018, v Vetrinjskem dvoru in Viteški dvorani Pokrajinskega muzeja Maribor, kjer se bodo zvrstili naslednji dogodki:
10.00-18.00: Zvočni vrt, interaktivna razstava izvirnih glasbenih inštrumentov za otroke in odrasle,
10.00: Ali bi Mozart in Bach danes bila prijatelja?, koncert za otroke in odrasle,
11.00: V lov!, koncertna matineja za družine z otroki,
16.00: Glasba pripoveduje zgodbe, koncertna matineja za družine z majhnimi otroki,
17.00: Zvočna kuhna, predstava in delavnica za otroke in odrasle.
Vstopnine ni.
